Nog 'n pa en seun - Mega Oval 2016-17
Home‎ > ‎Pa en Seun‎ > ‎
Mercedes se F1 jaer Nico Rosberg is die 2016 Formule 1 renjaerkampioen. Hoe het hy daar gekom? Inherente vaardighede, ondersteunende ouers met diep sakke, en waarskynlik groot geword met 'n motorhuis vol kinder-grootte go-karts. Die blik op Rosberg se kinderjare gee jou 'n idee hoekom hy so 'n goeie renjaer geword het en dit kon regkry om kampioen te word. Ter ere van sy epiese sege in sy finale wedren het Rosberg hierdie snit van homself op die internet gepos as 'n jong seuntjie saam met sy pa. Dit sal dalk jou planne om 'n F1-kampioenskap te wen in die wiele ry indien jy nie reeds op baie jong ouderdom opleiding deur 'n werklike kampioen jaer ontvang het nie.
F1 entoesiaste sal natuurlik weet dat Nico se pa Keke nie hierdie go-kart baan vir die grap opgerig het nie. Die ouderling Rosberg was 'n suksesvolle F1 wêreldkampioen homself toe hy gedurende die laat 1970's en die 80's in Formule 1 deelgeneem het. Ten spyte van sy ontspanne voorkoms in die video was Rosberg snr nogal ernstig met 'n notaboek en al!
Ons kan nie almal as kampioene groot word nie maar ons hoop jou familie het ten minste 'n positiewe invloed gehad op die manier waarop jy die "ups and downs" van motorsport kan hanteer, weet van goeie deelname, wen of verloor, sportmangees, hulp en vermaak wat jy aan ander verskaf maar hopelik jou ook nie die selfbelang en egos van baie mense in die sport geleer het nie.